**Оглас је објављен у „Службеном гласнику РС”, број 16/2017**

**од 02. марта 2017. године**

**ДРЖАВНО ВЕЋЕ ТУЖИЛАЦА** на основу члана 78. Закона о јавном тужилаштву („Службени гласник РС”, бр. 116/08, 104/09, 101/10, 78/11 – др. закон, 101/11, 38/12 – одлука УС, 121/12, 101/13, 111/14 – одлука УС, 117/14, 106/15, 63/16 – одлука УС), чл. 25. до 27. Пословника о раду Државног већа тужилаца („Службени гласник РС”, бр. 55/09, 43/15 и 4/16), a у вези са Одлуком о броју заменика јавних тужилаца („Службени гласник РС”, бр. 106/13, 94/15, 114/15 и 80/16), оглашава избор за заменике јавних тужилаца у јавним тужилаштвима у Републици Србији и то за:

**I**

**Назив јавног тужилаштва** **Број места**

|  |  |
| --- | --- |
| Више јавно тужилаштво у Ваљеву | 1 |
| Више јавно тужилаштво у Новом Пазару  Више јавно тужилаштво у Нишу  Више јавно тужилаштво у Краљеву  Више јавно тужилаштво у Прокупљу  Више јавно тужилаштво у Ужицу | 1  1  1  1  1 |
|  |  |

**II**

|  |  |
| --- | --- |
| Прво основно јавно тужилаштво у Београду | 2 |
| Друго основно јавно тужилаштво у Београду  Треће основно јавно тужилаштво у Београду  Основно јавно тужилаштво у Обреновцу  Основно јавно тужилаштво у Панчеву  Основно јавно тужилаштво у Великој Плани  Основно јавно тужилаштво у Зрењанину  Основно јавно тужилаштво у Сремској Митровици  Основно јавно тужилаштво у Бечеју  Основно јавно тужилаштво у Шапцу  Основно јавно тужилаштво у Крушевцу  Основно јавно тужилаштво у Краљеву  Основно јавно тужилаштво у Нишу | 1  1  1  1  1  1  1  1  2  1  1  1 |

Позивају се заинтересовани кандидати који испуњавају услове прописане Законом о јавном тужилаштву да поднесу пријаву. У пријави на оглас обавезно се наводи назив једног или више јавних тужилаштава за који се пријава подноси и јединствени матични број грађана (ЈМБГ). У пријави на оглас потребно је да сви кандидати доставе потпуну личну и радну биографију.

Кандидати који су носиоци јавнотужилачке функције не подносe доказе о испуњености услова за избор.

Кандидати који нису носиоци јавнотужилачке функције достављају и оверену копију дипломе о завршеном Правном факултету, као и завршеним специјалистичким, магистарским или докторским студијама; оверену копију уверења о положеном правосудном испиту; уверење о држављанству Републике Србије; уверење да се против подносиоца пријаве не води кривични поступак; уверење или оверену копију уверења о здравственој способности; изјаву подносиоца о томе да ли му је изрицана дисциплинска мера и да ли је осуђиван за било које кривично дело, па ако јесте када и због чега; писане стручне радове из области правне струке; потврду о радном искуству у правној струци као и друге податке који су од значаја за оцену стручности, оспособљености и достојности кандидата.

Рок за подношење пријава је 15 дана од дана објављивања огласа у „Службеном гласнику Републике Србије”.

Неблаговремене и непотпуне пријаве Државно веће тужилаца ће одбацити.

Пријаве се подносе Државном већу тужилаца, Београд, Ресавска 42, са назнаком: „Оглас за избор заменика јавних тужилаца”.

А број 50/17

У Београду, 02. фебруара 2017. године

**ПРЕДСЕДНИК**

**ДРЖАВНОГ ВЕЋА ТУЖИЛАЦА**

Загорка Доловац, с.р.